## L’IVAM s’ompli este estiu de bebés en una nova edició de ‘Juguetoría’

*** Fins al 25 d’agost tots els matins dels dies d’estiu les xiquetes i xiquets de 0 a 5 anys estan convidats a jugar i experimentar en l’IVAM**

L’Institut València d’Art Modern (IVAM) ha reactivat este estiu el seu taller familiar ‘Juguetoría’, una experiència de joc lliure, dirigida a la primera infància, que s’ha convertit en un èxit entre les famílies des de la seua primera edició.

Fins al 25 d’agost, tots els matins dels dies d’estiu, les xiquetes i xiquets de 0 a 5 anys, amb reserva prèvia, estan convidats a jugar i experimentar en l’IVAM amb diferents peces de construcció que es convertixen en joguets diferents amb cada gest, decisió i acció compartits.

Una mitjana de 800 persones a la setmana estan disfrutant este estiu d’este taller confeccionat a partir de la col·lecció de peces, dissenyades per Sara San Gregorio i produïdes per Alicia Gutiérrez per a l’IVAM. Estes peces animen les xiquetes i xiquets a explorar amb llum, reflexos, volum, textures o construccions.

‘Juguetoría’ s’emmarca dins de la línia de treball ‘Juga l’IVAM!’, amb la qual l’IVAM busca integrar la primera infància en l’entorn del museu, oferint una alternativa d’oci cultural per a les famílies.

El taller està disponible, de dimarts a diumenge, de 10:30 a 13:30 hores i els caps de setmana també a les vesprades, de 16:30 a 18:30 hores, amb reserva prèvia en la [web del museu](http://www.ivam.es/).

Fecha: 07/08/2024